Diari Oficial de la Generalitat Valenciana


Sumari del DOGV 7171, del 12-12-2013 (2013/11232)

RESOLUCIÓ de 5 de desembre de 2013, de la directora general de Cultura, per la qual es concedixen les ajudes a xicotetes i mitjanes empreses per a la producció en valencià de curtmetratges i per al desenrotllament de contingut audiovisual multiplataforma, transmedia i crossmedia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7171

Data del DOGV
:   12-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/11255


Data del document
:   05-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 5 de desembre de 2013, de la directora general de Cultura, per la qual es concedixen les ajudes a xicotetes i mitjanes empreses per a la producció en valencià de curtmetratges i per al desenrotllament de contingut audiovisual multiplataforma, transmedia i crossmedia. [2013/11580]  
Per l'Orde 92/2013, de 8 de novembre, de la Conselleria d'Educació, Cultura i Esport, es convoca un concurs públic per a la concessió d'ajudes a xicotetes i mitjanes empreses per a la producció en valencià de curtmetratges i per al desenrotllament de contingut audiovisual multiplataforma, transmedia i crossmedia (DOCV 7150, 12.11.2013), i s'aproven les bases i els annexos pels quals ha de regir-se.   
  
D'acord amb el que establix la base sexta de l'orde de convocatòria, la comissió de valoració constituïda a este efecte ha avaluat les sol·licituds d'acord amb els criteris, formes i prioritats establits en les bases i ha emés l'informe corresponent. L'òrgan instructor, a la vista dels expedients i de l'informe de la comissió, ha formulat la proposta de resolució definitiva.  
Vista la proposta de l'òrgan instructor, d'acord amb l'informe de la comissió de valoració, i de conformitat amb el que establixen les bases de l'orde de la convocatòria, resolc:  
  
Primer  
Concedir una ajuda als beneficiaris que apareixen consignats en l'annex I per la quantia que s'hi determina. Les ajudes aniran destinades a sufragar els gastos de producció de curtmetratges i de desenrotllament de contingut audiovisual multiplataforma.   
L'import global màxim d'estes ajudes és de 165.411 euros, i es financen amb càrrec a l'aplicació pressupostària 453.40, Arts Plàstiques i Escèniques, línia de subvenció T4006000, del pressupost de la Generalitat per a l'any 2013.  
L'import assignat als projectes s'atorga en funció de la puntuació obtinguda d'acord amb la següent baremació, excepte en aquells casos en què el pla de finançament presentat reflectisca la sol·licitud d'una quantitat inferior. En estos supòsits l'import atorgat coincidix amb la subvenció sol·licitada pel beneficiari.  
  
Puntuació Import de l'ajuda  
46-90 8.541,10 -  
03-89 70.041,10 -  
29-67 23.541,10 -  
03-14 27.041,10 -  
06-05 07.541,10 -  
30-08 56.041,10 -  
70-33 34.541,10 -  
  
  
Segon  
Estes ajudes estan acollides al règim de minimis establit en el Reglament (CE) núm. 1998/2006, de la Comissió, de 15 de desembre de 2006 (DOUE L 379, de 28.12.2006), relatiu a l'aplicació dels articles 87 i 88 del Tractat a les ajudes de minimis.  
  
Tercer  
Desestimar les sol·licituds que es consignen en l'annex II pels motius indicats en l'annex.  
  
Quart  
El pagament d'estes ajudes quedarà condicionat al compliment de les obligacions i a la justificació per part dels beneficiaris d'acord amb el que s'establix en l'orde de convocatòria.  
El termini per a presentar la documentació justificativa serà de 10 dies naturals a comptar de l'endemà de la publicació d'esta resolució en el Diari Oficial de la Comunitat Valenciana.  
  
  
Quint  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, General de Subvencions.  
  
De conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i dels articles 10, 14 i 46 de la Llei 29/1998, reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació, sense perjuí que s'utilitze qualsevol altra via que es considere oportuna:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar de l'endemà de publicar-se.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 5 de desembre de 2013.- La directora general de Cultura: Marta Alonso Rodríguez.